Heinz Heck, som jobbet ved Hellabrunn zoologiske hage i München, startet opp avlsprogrammet i 1920, og Lutz Heck, som var direktør ved Berlin zoologiske hage og fikk god støtte fra nazistene under andre verdenskrig, fullførte avlsprosjektet. Det skal ha tatt 15 år å gjennomføre. Akkurat hvilke andre storferaser som inngikk vet man ikke sikkert, men man mener at det var minst ni raser.